cyanic-selkie/wikianc huggingface dataset:
Canal de l’Ourcq
Vesihuolto
Nykyisin kanavalla ei enää ole merkitystä Pariisin vesihuollon kannalta. Kaupungin vesijohtovesi otetaan osittain lähiseudun pohjavesistä, jota pumpataan maan pinnalle ja käsitellään Sorquesn, Longuevillen, Saint-Cloud'n ja L'Haÿ-les-Rosesin vedenottamoissa, osittain Seinestä, jonka varrelle Joinvilleen ja Orlyyn, Pariisista ylävirtaan, on rakennettu vedenottamot.
Darius McCrary
Darius Creston McCrary (s. 1. toukokuuta 1976 Walnut, Kalifornia) on yhdysvaltalainen näyttelijä. Hänet tunnetaan erityisesti televisiosarjasta Family Matters Eddie Winslow'n roolista. Jonka aikana hän sai kolme Young Artist -ehdokkuutta vuosina 1990, 1991 ja 1993.
Sudentassu
Suunnittelu ja rakentaminen
Sillan on suunnitellut WSP Finland, ja sen rakennuttamisesta vastasi Destia. Silta maksoi Vantaan kaupungille noin 2,1 miljoonaa euroa.
Nimitys
Uusi nimi herätti erimielisyyttä, eikä sen sopivuudesta päästy heti yksimielisyyteen. Oli epävarmaa, tarvittaisiinko sillan viralliseen nimeen silta-sana. Kaupunkisuunnittelulautakunta hyväksyi kuitenkin uuden nimen kesäkuussa 2020, ja Sudentassu-nimi lisättiin jo samana vuonna kansallispuiston reittikarttoihin.
Tunnustus
Sudentassu valittiin Vuoden 2021 sillaksi. Tunnustuksessa todettiin sillan olevan jämäkkä ja vakuuttava, mutta sopivan silti ympäristöönsä hienopiirteisesti.
Vuoden 2005 Atlantin hurrikaanikausi
thumb|Kartta myrskyjen reiteistä
Fanny Sydänmaa
Varhaiset vuodet
Fanny Sydänmaan vanhemmat olivat rappari Nestor Sydänmaa (synt. Michelsson, 1865–1907) ja siivooja Fanni Oittinen (1864–1948), jotka vaikuttivat myös ammattiyhdistysliikkeessä. Kirjanpitäjänä työskennellyt Sydänmaa kuului Helsingin liikeapulaisten ammattiosastoon ja oli mukana valtakunnallisen Suomen Kuljetustyöntekijäin Liiton toiminnassa. Vuodesta 1913 lähtien Sydänmaa työskenteli Sosialidemokraattisen nuorisoliiton rahastonhoitajana, ja elokuussa 1917 pidetyssä edustajakokouksessa hänet valittiin nuorisoliiton liittotoimikunnan varajäseneksi.
Vicente Ramón Hernández Peña
pienoiskuvaVicente Ramón Hernández Peña (19. heinäkuuta 1935 – 25. maaliskuuta 2018 ) oli venezuelalainen roomalaiskatolinen piispa. Hänet vihittiin papiksi 2. lokakuuta 1960 ja nimitettiin Caracasin arkkihiippakunnan vihkipiispaksi sekä Sullectumin titulaaripiispaksi 3. toukokuuta 1974. Piispaksi vihkiminen seurasi 25. heinäkuuta. Pääkonsekraattorina toimi Antonio del Giudice, jota avustivat José Alí Lebrún Moratinos ja Luis Eduardo Henríquez Jiménez.
Maltan megaliittiset temppelit
Malta asutettiin noin 5000 eaa., kun ensimmäiset nuoremman kivikauden (n. 6000–3500 eaa.) maanviljelijät asettuivat saarelle. Temppelien rakentaminen alkoi niin sanotun Ġgantija-vaiheessa, joka alkoi noin 3600 eaa. Temppelien rakennusvaihetta kesti noin vuoteen 2500 eaa. Niin sanotun Tarxien-vaiheen aikana 3000–2500 eaa. temppeleitä rakennettiin erityisen paljon. Maltan megaliittikulttuuriin liittyy myös maanalainen kiveen louhittu Ħal-Saflienin hypogeum.
Return of the Champions
Kokoonpano
Kappaleessa ”Bohemian Rhapsody” kuullaan myös alkuperäinen Freddie Mercuryn esitys, joka konsertissa soitettiin taustanauhalta.
Vasili Petrenko
Heinäkuussa 2012 Petrenko nimitettiin Mihailovski-teatterin vierailevaksi pääkapellimestariksi. Hän on myös vieraillut suurten orkesterien johtajana eri puolilla maailmaa. Hän on kiertänyt Euroopan unionin nuoriso-orkesterin kanssa, ja hän debytoi BBC Promsissa vuonna 2008. Hänen oopperaohjelmistoonsa lukeutuvat Macbeth, Le Villi, I due Foscari, Boris Godunov, Patarouva, Jevgeni Onegin ja Parsifal. Hänen levytyksiinsä kuuluvat tulkinnat Pjotr Tšaikovskin Manfred-sinfoniasta, John Tavenerin requiemista, Sergei Rahmaninovin sinfonisista tansseista, pianokonsertoista sekä kolmannesta sinfoniasta ja Šostakovitšin 10. sinfoniasta. Viimeksi mainittu levytys voitti vuonna 2011 Gramophone-palkinnon vuoden orkesterilevytyksenä. Rahmaninovin kolmannen sinfonian levytys toi Petrenkolle Echo Klassik -palkinnon. Hän on saanut myös muita palkintoja sekä kunniatohtorin arvoja Liverpoolin yliopistoista.
Pohjoisterritorio
Hallinto
Tuomiovalta on jaettu tuomioistuimille, joita on kaksi: Maistratti (engl. Magistrates' Court) ja Korkein oikeus (engl. Supreme Court). Maistraatin alaisuudessa on useita paikallisia alioikeuksia, joissa käsitellään pienempiä rikkomuksia.
François Truffaut
Lyhytelokuvista läpimurtoelokuviin
Ranskalaisen elokuvan uuden aallon huippuaikana 1950-luvun lopulla ja 1960-luvun alussa Truffaut teki useita merkittäviä elokuvia. Hänen ensimmäinen kokopitkä elokuvansa oli 400 kepposta (1959). Siitä tuli sensaatio Cannesin elokuvajuhlilla, jossa Truffaut voitti parhaan ohjaajan palkinnon. Elokuvan pääosassa on Jean-Pierre Léaud, joka esittää Antoine Doinelin hahmoa. Léaud’n ja Truffaut’n ammatillinen suhde oli poikkeuksellinen, ja Truffaut toimi käytännössä Léaud’n sijaisisänä samaan tapaan kuin Bazin oli toiminut Truffaut’n kanssa.
Tienšaninmurmeli
Koko ja ulkonäkö
Tienšaninmurmelin ruumiin pituus on 490 mm ja hännän pituus 120 mm. Painoa sillä on 3–4 kg. Turkki on selkäpuoleltaan oljenkeltainen tai ruskehtava. Turkissa on myös mustan ja tummanruskean sävyjä. Vatsapuoli on kermanvalkonen tai ruskeahko. Vatsapuolelta sama väritys ulottuu etujalkoihin ja päässä poskille saakka. Pää on vaalean tai tummanruskea. Kuonossa ja leuassa saattaa olla vaaleampaa väritystä. Hännänpää on musta tai tummanruskea.
François Truffaut
Tyyli ja merkitys
Omiin aiheisiinsa perustuvien teosten lisäksi Truffaut ohjasi myös useita niin sanottuja genre-elokuvia, kuten tieteiselokuvan Fahrenheit 451 ja jännityselokuvan Morsian pukeutui mustaan. Truffaut kritisoi kirjoituksissaan muiden tekemiä elokuvasovituksia. Hän itse sovitti elokuvaksi William Irishin, Henri de la Rochen, Ray Bradburyn, David Goodisin ja Henry Jamesin romaanit. Hän kehitti oman sovitustyylinsä, jossa hän Peter von Baghin mukaan onnistui sovittamaan teokset samaan aikaan väljästi mutta toisaalta täysin kirjailijan sanaa heijastaviksi elokuviksi.
Navágio
Aiheesta muualla
37.85944°N, 20.62444°W
Hyvä poliisi, paha poliisi
Taktiikka toimii erään tutkimuksen mukaan parhaiten silloin, kun ”paha” poliisi aloittaa neuvottelun. Taktiikalla on myös vaaransa, sillä se on manipuloivaa ja saattaa tuhota osapuolten välisen luottamuksen.
Luettelo Iin julkisista taideteoksista ja muistomerkeistä
Iin ympäristötaidepuiston teokset
Iin ympärisötaidepuisto on perustettu vuonna 2012. Puisto sijaitsee Iijokivarressa valtatie 4:n kirkonkylän lähellä. Puistoon on vapaa pääsy.
The Legend of Zelda: Link’s Awakening
Tarina
Link’s Awakening on neljäs Zelda-sarjassa julkaistu peli, ja sen tapahtuvat sijoittuvat The Legend of Zelda: A Link to the Pastin jälkeen. Sama Link, joka seikkailee A Link to the Pastissa, haaksirikkoutuu Koholintin saarelle. Marin-niminen tyttö, joka muistuttaa sekä käytökseltään että olemukseltaan suuresti prinsessa Zeldaa, pelastaa haaksirikkoutuneen sankarin. Palatakseen Hyruleen Linkin on herätettävä Tuulikala soittamalla kahdeksaa maagista soitinta, jotka sijaitsevat eri puolella saarta.
Frida Kahlo
Aikuiselämä ja ura kuvataiteilijana
thumb|Frida Kahlo ja Diego Rivera vuonna 1932. Hänen maalauksensa herättivät taidemaalari Diego Riveran kiinnostuksen. Rivera ja Kahlo menivät naimisiin vuonna 1929, erosivat 1939 ja avioituivat uudestaan 1941. Kahlo tuki aktiivisesti kommunismia, ja hänellä väitetään olleen suhde Lev Trotskin kanssa, jonka Stalinin agentit surmasivat Méxicossa 1940. Kahlo oli avoimesti biseksuaali.
Jalkapallon alle 20-vuotiaiden naisten maailmanmestaruuskilpailut 2018
Jalkapallon alle 20-vuotiaiden naisten maailmanmestaruuskilpailut 2018 olivat järjestyksessään yhdeksännet alle 20-vuotiaiden naisten MM-kilpailut. Ne pelattiin Ranskassa 5.–24. elokuuta 2018. Kisapaikkakuntina olivat Vannes, Concarneau, Saint-Malo ja Dinan-Léhon.
Pétros Galaktópoulos
Pétros Galaktópoulos (, s. 7. kesäkuuta 1945 Ateena) on aktiiviuransa lopettanut kreikkalainen kreikkalais-roomalaisen tyylin painija, olympia- ja MM-mitalisti sekä Euroopan mestari.
Pirates of the Caribbean: Mustan helmen kirous
Pirates of the Caribbean: Mustan helmen kirous on vuonna 2003 ensi-iltansa saanut yhdysvaltalainen seikkailuelokuva, joka pohjautuu Disneylandin ja Walt Disney Worldin Pirates of the Caribbean -laitteeseen. Elokuvan on ohjannut Gore Verbinski ja tuottanut Jerry Bruckheimer. Pääosissa esiintyvät Johnny Depp, Geoffrey Rush, Orlando Bloom ja Keira Knightley. Elokuva on Pirates of the Caribbean -elokuvasarjan ensimmäinen osa.
Psilomelaani
Esiintyminen
Psilomelaania esiintyy rapautuneissa malmeissa, kalkkikivissä ja dolomiiteissa. Sitä on löydetty Britanniasta, Yhdysvalloista, Australiasta ja Meksikosta.
Pirates of the Caribbean: Mustan helmen kirous
Soundtrack
Elokuvan musiikin on säveltänyt Klaus Badelt. 22. kesäkuuta 2003 julkaistiin elokuvan soundtrack.
Crispus Allen
Taustaa
Myöhemmin sisäasiainosasto kuulusteli Allenia tapauksesta, takavarikoi hänen aseensa ja laittoi hänet väliaikaiselle lomalle, kunnes hänen tarinansa voitiin vahvistaa. Komplikaatioita syntyi, kun Jim Corrigan-niminen rikospaikan teknikko varasti tärkeitä todisteita – Black Spiderin luodin, joka osui kilpailevan jengin jäseneen – ja asetti Allenin uran vaaraan.
Allenin tapauksesta vastaava sisäasiaintutkija kertoi Montoyalle kadonneesta luodista ja ehdotti Corriganin yhteyttä sen katoamiseen. Montoya löysi Corriganin ja pakotti hänet paljastamaan luodin sijainnin. Kun se löydettiin, Allenin annettiin palata aktiiviseen työhön. Montoyan toimet kuitenkin tuhosivat meneillään olevan sisäasiaintutkimuksen Corriganin väärinkäytöksestä. Tämä sai Allenin vihaiseksi ja pettymään häneen, koska hän oli salaa aloittanut oman tutkimuksensa Corriganista, minkä myös Montoyan toiminta vaaransi. Allen jatkoi tutkimustaan ​​(joka tapahtui Infinite Crisis -tapahtumien aikana), mutta Corrigan sai vihjeen. Corrigan löysi Allenin informaattorin ja löi hänet kuoliaaksi. Corrigan antoi Allenin löytää tiedonantajan ruumiin ennen kuin ampui Allenia selkään ja tappoi tämän (Gotham Centralissa #38). Peukaloimalla todisteita rikospaikalla Corrigan onnistui välttämään syytteen. Allenin kostamaton kuolema työnsi Montoyan emotionaaliseen romahdukseen, ja hän päätti myöhemmin luopua poliisityöstään inhotessaan järjestelmää.
Harmaasorsa
Harmaasorsa (Mareca strepera) on harmaan sävyinen sorsalintu.
Koko ja ulkonäkö
thumb|left|250px|Harmaasorsakoiras Harmaasorsan pituus vaihtelee yleensä noin 45–55 cm välillä. Hyvänä tuntomerkkinä toimii vatsassa sijaitseva valkoinen soikio, joka näkyy erittäin hyvin lennossa. Juhlapukuinen koiras on harmaanruskea, alaperä on musta ja sisimmissä kyynärsulissa on valkeaa. Nuoren yksilön tai naaraan voi sekoittaa sinisorsaan, mutta harmaasorsa on sirompi muodoltaan, vatsassa on selvä valkea laikku ja harmaasorsalla ei ole tummaa siipipeiliä.
Poliittiset hyveet
Crick näki nämä demokraattiset hyveet vaihtoehtoina jollekin ideologialle tai absoluuttiselle moraalille.
Viljo Hirvonen
Vuosina 2010–2011 Viljo Hirvosen töitä oli esillä "Valovoimaa" näyttelyssä Jyväskylän Alvar Aalto -museossa. Hirvosen perhe lahjoitti Alvar Aalto -säätiölle Valaistustyö Ky:n esineistöä kaikkiaan noin 400 prototyyppiä, työkalua ja muottia. Kokoelman toisen osan muodostaa tehtaan hyvin säilynyt asiakirja-aineisto. Valaistustyön prototyyppivalaisimet, jotka olivat jääneet verstaan hyllyille yli 30 vuodeksi, myytiin Helsingissä huutokaupoissa.
Simon Holmström
Seuraura
Holmström on Tranås AIF:n kasvatti. Hän oli kaudella 2014–2015 seuran U16-junioreiden paras syöttäjä 14 syöttöpisteellään. Kaudeksi 2015–2016 Holmström siirtyi HV71:n U16-junioreihin. Hän voitti kauden päätteeksi U16 SM:n mestaruuden. Kaudella 2016–2017 Holmström nousi joukkueen varakapteeniksi. Hän voitti tehoilla 14+16=30 HV71:n sisäisen piste- ja maalipörssin sekä jakoi sisäisen syöttöpörssin voiton Kevin Petterssonin kanssa. Samalla kaudella Holmström jakoi seuran J18-junioreiden sisäisen tehotilaston voiton Emil Malysjevin kanssa lukemalla +11.
Chosen One
Chosen One debytoi Suomen virallisen listan sijalla 18, ja pysyi listalla yhteensä kolme viikkoa.
Pyhän Olavin katolinen seurakunta
Pyhän Olavin katolinen seurakunta on Katolisen kirkon Suomessa seurakunta, jonka toiminta-alueena on Keski-Suomi. Seurakunnan keskuspaikka on Jyväskylä, jossa seurakunnalla on Pyhän Olavin kirkko.
Seurakunta perustetaan
Luovutetussa Karjalassa toimineet Viipurin ja Terijoen katoliset seurakunnat yhdistettiin lakkautettiin 1. huhtikuuta 1946 ja ne liitettiin sodan aikana perustettuun Lahden seurakuntaan. Se käsitti alueeltaan koko Itä- ja Keski-Suomen, yltäen aina Kuusamoon asti. 1949 seurakunnan keskus kuitenkin päätettiin siirtää Jyväskylään, jossa asui useita katolilaisia ja josta oli lyhyemmät matkat seurakuntalaisten luo Pohjois- ja Itä-Suomeen. Virallisesti Jyväskylän Pyhän Olavin seurakunta perustettiin 1. lokakuuta 1949, mutta kirkkoherra Reinier Brügemann muutti sinne jo 30. toukokuuta 1949, mistä lähtien Jyväskylän kappelissa vietettiin säännöllisesti jumalanpalvelusta. Seurakunnan alue oli valtava, sillä siihen kuului koko Suomi Helsingin ympäristöä ja Lounais-Suomea lukuun ottamatta.
Gem Archer
Archer soitti Oasiksessa pääosin rytmikitaraa ja akustista kitaraa. Kappaleessa ”Stop Crying Your Heart Out” hän soittaa myös pianoa, ja kappaleessa ”Mucky Fingers” huuliharppua. Archer kirjoitti Oasiksen albumeille kappaleet ”Hung in a Bad Place”, ”Love Like a Bomb” (yhdessä Liam Gallagherin kanssa), ”A Bell Will Ring” ja ”To Be Where There’s Life”. Hänen käsialaansa ovat myös singlejen B-puolina julkaistut ”Eyeball Tickler” ja ”The Quiet Ones”.
Romanechiitti
Esiintyminen
Romanechiittia esiintyy Ranskasta, Saksasta ja Brasiliasta.
Närpiön baptistiseurakunta
Seurakunta järjestää jumalanpalveluksia Salem-kappelissa. Lisäksi seurakunta omistaa kappelit Rangsbyssä ja Pirttikylässä sekä leirintäalueen Nämpnäsin Äggrundissa. Lisäksi seurakunnalla on pienryhmätoimintaa. Seurakunnalla on ollut myös Andaktsgruppen-lauluryhmä. Monet seurakunnan jäsenet osallistuvat Frank Mangs Centerin työhön.
Historia
1970-luvun alussa Yttermarkin baptistiseurakunnassa oli 61 jäsentä ja yhteensä Närpiön baptistiseurakuntiin kuului 137 jäsentä.
Seurakunnan johtajat
Seuraavat henkilöt ovat toimineet seurakunnan johtajina:
Ghost Trick: Phantom Detective
Tarina
Rayn opastuksella Sissel onnistuu pelastamaan punatukkaisen naisen. Ray kertoo, että Sisselillä on vain aamunkoittoon asti aikaa olla olemassa ennen kuin hän katoaa tuonpuoleiseen. Sissel päättää käyttää ajan selvittääkseen oman mysteerinsä: kuka hän on, miksi hänellä yliluonnollisia kykyjä kuolleena, sekä miksi hänet tapettiin.
Guadalupe Ortiz de Landázuri
Hän valmistui lukiosta vuonna 1932 ja aloitti kemian opinnot vuonna 1933 Universidad Central de Madridissa. Huolimatta Espanjan sisällissodan syttymisen aiheuttamasta keskeytyksestä heinäkuussa 1936, hän suoriutui opinnoistaan. Aloittaessaan opintonsa naisia oli vuosikurssilla vain viisi. Saatettuaan opintonsa päätökseen vuonna 1941 Guadalupe Ortiz alkoi opettaa fysiikkaa ja kemiaa.
Josemaría Escrivá pyysi häntä vuonna 1951 aloittamaan Opus Dein naisten apostolisen työn Meksikossa. Siellä hän johti opiskelija-asuntolaa rohkaisten yliopisto-opiskelijoita laajentamaan inhimillistä ja kristillistä kasvatustaan sekä käyttämään tietojaan ja taitojaan muiden palvelemiseksi. Samanaikaisesti hän pyrki välittämään kristillisen uskonsa myös työssäkäyville naisille ja perheenäideille.
Asiakirja
Asiakirjan määritelmiä
Asiakirjalla tarkoitetaan vuoden 1994 arkistolaissa ”kirjallista tai kuvallista esitystä taikka sellaista sähköisesti tai muulla vastaavalla tavalla aikaansaatua esitystä, joka on luettavissa, kuunneltavissa tai muutoin ymmärrettävissä teknisin apuvälinein”.
Määritelmä nykyään
Toisin kun maailmalla, asiakirjoja ei erotella aktiivisiin ja pysyväissäilytyksessä oleviin. Kaikki merkittävät dokumentit käsitetään asiakirjoiksi ja ammattikuntakaan ei erottele termejä archives ja records.
Sinis
Toisessa versiossa Sinis pakotti ohikulkijat auttamaan itseään taivuttamaan mäntyä, mutta kun työ oli tehty, hän päästi itse puusta irti, jolloin puu heitti uhrin ilmaan surmaten tämän maahanpudotuksessa. Tämän muunnelmassa Sinistä ei mainita ollenkaan auttamassa itse työssä, vaan että hän olisi pakottanut ohikulkijat pitämään puuta taivutettuna, ja nämä olivat liian heikkoina saaneet surmansa puun oiottua. Theseus käytti samaa tapaa surmatakseen Siniksen.
Frame Relay
Frame Relay on vanhentuva protokolla, jonka nopeus ja ominaisuudet eivät enää tahdo riittää yritysten tarpeisiin. Yritykset korvaavat lähiverkkoja yhdistäviä Frame Relay -verkkojaan mm. MPLS-ratkaisuilla.
Hirsipuu
Pelaaminen
Arvattava sana näytetään arvaajalle rivinä alaviivoja (_), joiden lukumäärä vastaa sanan kirjainten lukumäärää. Jos arvaava pelaaja ehdottaa kirjainta, joka esiintyy sanassa, toinen pelaaja kirjoittaa sen kaikkiin niihin kohtiin, joissa se sanassa esiintyy. Jos ehdotettu kirjain ei esiinny sanassa, toinen pelaaja piirtää yhden kuvion elementin. Peli päättyy, kun:
Strategiaa
Arvuuttajana kannattaa valita sanoja, joissa on sekä etu- että takavokaaleita (labyrintti, pyramidi) tai joissa sama kirjain ei toistu (korsi, sotka, kaivo).
Neon Lights
Musiikkivideo kappaleeseen julkaistaan 21. marraskuuta 2013.
Mont Blancin tunneli
thumb|Tunnelin pää Italiassa. thumb|Tunnelin pää Ranskassa. Mont Blancin tunneli on Mont Blancin vuoren läpi kulkeva maantietunneli Ranskan ja Italian välillä. Tunneli avattiin 19. heinäkuuta 1965, ja se on 11,6 kilometriä pitkä. Valmistuessaan Mont Blancin tunneli oli maailman pisin maantietunneli. Tunneli lyhensi Rooman ja Pariisin välistä ajoaikaa noin 20 tunnilla. Tunneli alittaa yli 4 000 metriä korkeat Mont Blancin massiivin huiput noin 1 300 metrin korkeudessa.
Onnettomuudet
24. maaliskuuta 1999 tunnelissa tapahtui tuhoisa tulipalo. Kuorma-auto, joka kuljetti margariinia ja jauhoja, syttyi palamaan. Tunnelin katto romahti ja asfaltti suli tulipalon kuumuudessa. Tulipalossa kuoli 39 ihmistä.
Templo de Debod
Useita monumentteja oli vuonna 1960 vaarassa jäädä veden alle Assuanin padon rakennustöiden vuoksi, ja Unesco pyysi apua kansainväliseltä yhteisöltä historiallisesti arvokkaiden kohteiden pelastamiseksi. Kiitokseksi Espanjan tarjoamasta avusta Abu Simbelin temppelien siirtämisessä Egypti lahjoitti Debodin temppelin vuonna 1968 Espanjalle.
Matt Hancock
Hancock meni vuonna 2006 naimisiin osteopaatti Martha Hoyer Millarin kanssa. Hänellä on kolme lasta. Hänen puolisonsa on suurlähettiläs, 1. Inchyran paroni Frederick Millarin lapsenlapsi. Maaliskuussa 2020 Hancock sai tartunnan koronaviruspandemiassa.
Yhdysvaltain kongressitalon valtaus 2021
Osa ulkopolitiikan tutkijoista ja medioista piti tapahtunutta epäonnistuneena vallankaappausyrityksenä. Tapahtumaa on kuvattu sanoilla maanpetos, kapina, levottomuus, ja terrorismi, Trumpin yritykseksi toteuttaa vallankaappaus ja suurimmaksi haasteeksi Yhdysvaltain demokratialle sisällissodan jälkeen.
Valtaukseen osallistuneita
Osa mukana olleista oli henkilöitä, joilla on paljon seuraajia sosiaalisessa mediassa. Eräs heistä on salanimellä ”Baked Alaska” tunnettu henkilö. Hänet tunnetaan Trumpin kannattajana ja internet-trollina, joka on ollut mukana hyväntekeväisyystoiminnassa ”valkoisena nationalistina”. YouTube sulki hänen kanavansa lokakuussa seurauksena postauksista, joissa hän ahdistelee kaupan työntekijöitä ja kieltäytyy koronaviruspandemian aikana käyttämästä kasvomaskia. Toinen valtaajista on tunnistettu kasvomaalauksineen, turkishattuineen ja sarvineen Jake Angeliksi. Hänet tunnetaan katteetonta salaliittoa kannattavan QAnon-ryhmän edistäjänä, ja hän on käyttänyt itsestään nimitystä ”QAnon-shamaani”.
Kongressitaloon tunkeutuneiden joukossa olivat myös Iced Earth -metalliyhtyeessä esiintynyt muusikko Jon Schaffer sekä entinen kilpauimari Klete Keller. Schaffer oli etsintäkuulutettuna epäiltynä kuudesta syytöksestä, kuten pippurisumutteen käyttämisestä Capitolin poliiseja vastaan. Hän antautui itse viranomaisille 17. tammikuuta. Kelleriä vastaan nostettiin tammikuussa 2021 syyte laittomasta tunkeutumisesta kongressitaloon, väkivaltaisesta käyttäytymisestä ja viranomaisten vastustamisesta.
Sosiaalisen median tilien jäädyttämiset
Twitter ilmoitti 9. tammikuuta jäädyttävänsä Trumpin Twitter-tilin pysyvästi. Syyksi kerrottiin, että Trump lietsoo twiiteillään väkivaltaa ja siten jatkuvasti rikkoo Twitterin käyttöehtoja.
Lisäksi Twitter, Facebook ja YouTube poistivat palveluistaan Trumpin kannattajilleen osoittaman puheen, jossa hän kiitti kannattajiaan ennen kuin pyysi heitä lähtemään kotiin. Ennen videon poistamista Twitter oli ainoastaan poistanut mahdollisuudet tykätä ja keskustella twiitistä ja jakaa sitä eteenpäin.
Vaatimukset presidentti Trumpin välittömästä erottamisesta
Presidentti voidaan erottaa virastaan myös virkasyytemenettelyllä, mutta Coloradon yliopiston valtiosääntöoikeuden professori Paul Campos kertoi uutistoimisto AFP:lle, että soveliaampi ja nopeampi tapa erottaa Trump virasta on perustuslain 25. lisäyksen soveltaminen. Hänen mukaansa varapresidentti Pencestä ”voisi tulla presidentti välittömästi [perustuslain 25. lisäystä käyttämällä], kun taas virkarikossyyte ja viraltapano kestäisi ainakin muutaman päivän”.
Yhdysvaltain kärkipoliitikkojen reaktiot
Tuleva presidentti Joe Biden ja tuleva varapresidentti Kamala Harris pitivät torstai-iltapäivänä 7. tammikuuta yhteisen tiedotustilaisuuden, jossa heidän oli tarkoitus esitellä ehdokkaat oikeusministeriön tärkeimpiin tehtäviin. Tiedotustilaisuudessa Biden syytti istuvaa presidenttiä Trumpia väkivallan lietsomisesta ja totesi hyökkääjien olleen mielenosoittajien sijaan kotimaisia terroristeja.
Charlotte Cleverley-Bisman
Charlotte Lucy Cleverley-Bisman (s. 24. lokakuuta 2003 Waiheke) on uusiseelantilainen tyttö, jonka uskotaan olevan nuorin vakavasta meningokokkibakteerin aiheuttamasta infektiosta ja neloisamputaatiosta selvinnyt ihminen. Hänestä tuli tunnettu uusiseelantilaisessa meningokokkirokotusta edistävässä kampanjassa.
FTP
FTP-protokolla
FTP-protokolla mahdollistaa tiedostojen siirron kahden koneen välillä käyttöjärjestelmästä riippumatta.
Junji Kinoshita
Junji Kinoshita (1914 Tokio, Japani – 2006 Tokio, Japani ) oli japanilainen näytelmäkirjailija, merkittävin toisen maailmansodan jälkeisistä näytelmäkirjailijoista. Hänen teoksensa muodostavat uudemman japanilaisen teatterin perustuksen. Hän oli myös merkittävä Shakespeare-kääntäjä.
Kinoshita käsittelee näytelmissään Japanin 1900-luvun historiaa ja folklorea. Kinoshitan tunnetuimpiin kuuluva näytelmä Kurjensulka-kangas (Yusuru, 1949) on esitetty Suomessa kuunnelmana. Yleisradio on esittänyt Margit Lampolan suomentaman kuunnelman vuonna 1957. Sekin perustuu kansantarinaan. Sitä on aikoinaan pidetty yksipuolisena, aatteellisesti vinoutuneena, soveltumattomana opetuskäyttöön. Sukupolvi myöhemmin se nousi uuteen arvoon.
Ionisoitumisenergia
Ionisoitumisenergia eli ionisaatioenergia (tunnus I tai Ei) on energia, joka vähintään tarvitaan elektronin irrottamiseksi perustilassa olevasta atomista tai molekyylistä. Neutraalin atomin tai molekyylin tapauksessa voidaan myös puhua ensimmäisestä ionisoitumisenergiasta ja poistettaessa elektroni positiivisesti varautuneesta ionista eli kationista puhutaan toisesta ionisoitumisenergiasta. Ionisoitumisenergiaa sanotaan toisinaan ionisoitumispotentiaaliksi, vaikka energia ja potentiaali ovat eri asioita.
Määritelmät
Ionisoitumisenergia ilmoitetaan tavallisesti kilojouleina moolia elektroneja kohden (kJ/mol) tai elektronivolteissa yhtä elektronia kohden (eV).
Reuna (Pariisin Kevät)
Reuna on suomalaisen Pariisin Kevät -yhtyeen seitsemäs studioalbumi. Se julkaistiin 16. elokuuta 2019.
Beli Dvor
Beli dvorin suunnitteli serbialainen arkkitehti Aleksandar Đorđević. Sitä inspiroivat 1800-luvun englantilaiset talot, kuten Ditchley Park. Palatsin koristeellisen sisustuksen suunnitteli ranskalainen Jansen, joka myöhemmin sisusti Valkoisen talon John F. Kennedyn kaudella.
Villensauna
Laitoksessa oli hotellihuoneiden lisäksi 54 kylpyhuonetta. Kylpylänjohtaja oli Friedrich Everth. Kylpylän käyttämä vesi johdettiin aluksi suoraan puiston lammikosta, mutta koska se osoittautui huonolaatuiseksi, sen puhdistamiseksi rakennettiin kaivo ja hiekkasuodatin. Hotellivieraille oli tarjolla purjehdus Kaisaniemestä Alppipuiston rantaan.
Julkisuuden henkilö
Ostetut häät ja maksetut jutut
1960-luvulla aikakauslehdet alkoivat maksaa juttujen kohteilleen rahapalkkioita varmistaakseen uutisvoitot julkkiksen tuoreimmista vaiheista ja saadakseen yksinoikeuden heidän häihinsä ja muihin tulevaisuuden juttuaiheisiin. Esimerkiksi Seura-lehti teki 1980-luvulla mäkihyppääjä Matti Nykäsestä satakunta lehtijuttua, joista maksettiin hänelle satoja tuhansia markkoja. Ensimmäisenä ”shekkivihkojournalismin” tapauksena Suomessa pidetään seurapiirihahmo Tabe Slioorin tarinaa, jonka Mauri Lintera osti Jallu-miestenlehdelleen 1960-luvun alussa.
Sulaa kultaa
Sulaa kultaa on Kumikamelin toinen kokoelma-albumi, joka julkaistiin 28. toukokuuta 2008. Vanhojen kappaleiden lisäksi kokoelma sisältää aiemmin julkaisemattomat kappaleet ”Kaidalla tiellä”, ”Uhmaikä” ja ”Sulaa kultaa” sekä uudelleenäänitetyt versiot vanhoista kappaleista ”Hakekaapas”, ”Pyhän kyttyrän veljeskunta” ja ”Isän kädestä”.
Imaginaerum
Tuotanto
Kappaleen "Song of Myself" inspiraatio on Walt Whitmanin runosta ja kolmetoistaminuuttinen kappale sisältää kuusi minuuttia puhetta. Tuomas Holopaisen mukaan siinä on kyseessä itsensä arvostaminen ilman syrjintää. Kappaleen puhutussa osuudessa on havaintoja, jotka Holopainen teki eri tilanteissa Whitmanin tyyliin.
Singlet
Ensimmäinen single "Storytime" julkaistiin Suomessa keskiviikkona 9. marraskuuta. Kappaleesta tehty musiikkivideo julkaistiin samana päivänä yhtyeen virallisella YouTube-kanavalla.
Boogieteorian alkeet peruskoulun ala-astetta varten, lyhyt oppimäärä
Soundi-lehden vuoden albumi -äänestyksessä Boogieteorian alkeet peruskoulun ala-astetta varten, lyhyt oppimäärä tuli vuonna 1983 kolmannelle sijalle. Juice Leskisen Grand Slam -yhtye jäi levyn julkaisun jälkeen neljäntoista kuukauden keikkatauolle.
Alakulttuurikeskus Loukko
Alakulttuurikeskus Loukko on Helsingin Kalliossa sijaitseva matalankynnyksen kohtaamispaikka. Loukko on voittoa tavoittelematon, vegaaninen ja turvallisemman tilan periaatteita noudattava tila. Loukossa toimii muun muassa galleria, työpajoja ja erilaisia musiikki- sekä alakulttuuritapahtumia.
Jouhisorsa
Jouhisorsa (Anas acuta) on sorsalintu.
Oikeustoimi
Oikeustoimi on tahdonilmaisu, jolla on oikeudellinen merkitys. Oikeustoimella perustetaan, muutetaan tai kumotaan oikeussuhde. Erilaisia oikeustoimia voidaan ryhmitellä yksipuolisiin ja kaksipuolisiin tai vastikkeettomiin ja vastikkeellisiin. Lahjan antaminen tai testamentti on tyypillinen yksipuolinen, vastikkeeton oikeustoimi. Tyypillisiä kaksipuolisia oikeustoimia ovat sopimus ja avioliitto.
M/S Transeuropa
Transeuropan sisaralukset ovat M/S Finnpartner, M/S Finnhansa ja M/S Finntrader.
Tekniset tiedot
Aluksen jäähdytyskonttikapasiteetti on 130.
Brian Jacques
Lopetettuaan koulunsa 15-vuotiaana Jacques lähti merille. Sittemmin hän palasi Liverpooliin, missä hän oli töissä muun muassa palomiehenä, satamatyöläisenä, rekan ja linja-auton kuljettajana, postimestarina sekä stand-up-koomikkona. Jacques soitti 1960-luvulla myös yhtyeessä The Liverpool Fishermen, jonka hän perusti veljiensä Tonyn ja Jimmyn kanssa. Kirjailijanuransa Jacques aloitti kirjoittamalla näytelmiä, joista kolme on esitetty Everyman Theatressa.
Päärnäinen
thumb|right|265px|Vanha katukyltti 6. osasta. Päärnäinen (tunnetaan myös nimellä Kuukkari, ) on Porin kuudes kaupunginosa, jonka rakennuskanta on osin lähes alkuperäistä 1800-luvun lopun ja 1900-luvun alun matalaa empiretyylistä puukerrostaloa ja osin 1960-luvun pienkerrostaloa. Kaupunginosan oikea nimi on Päärnäinen, mutta nimeä ei käytetä tavallisessa puhekielessä, eikä kovin moni edes tunne sitä. Kaupunginosa sijaitsee Keski-Porin alueella keskustan länsipuolella ja Käppärän itäpuolella. Kuudennen kaupunginosan eteläpuolella sijaitsee 10. kaupunginosa Tiilinummi, joka saatetaan joskus virheellisesti mieltää osaksi Kuukkaria. Kalevanpuisto toimii Päärnäisten ja Tiilinummen rajana, Rauhanpuisto erottaa Päärnäisten ja Käppärän.
Fuusiojazz
Fuusio syntyy 1960-luvulla
1960-luvulla monet jazz-muusikot alkoivat yhdistellä jazzia ja tuon ajan popmusiikkia. Fuusiojazz-tyylin alkuaikojen tärkeimpänä innovaattorina pidetään Miles Davisia, jonka keskeiset fuusiolevyt olivat vuonna 1969 levytetyt In a Silent Way ja Bitches Brew. Davis ei ollut ensimmäinen, joka levytti jazzia ja poppia yhdistelevää musiikkia, mutta hänen levyillään oli suurin vaikutus. Monet näillä levyillä soittaneista muusikoista olivat fuusiojazzin merkittävimpiä kehittäjiä 1970-luvulla ja perustivat omat fuusio-yhtyeensä. Pianisti Chick Corea perusti Return to Forever -yhtyeen, joka levytti ensin latinalaisvaikutteista fuusiota ja myöhemmin jazz-rockia. Joe Zawinul taas perusti Wayne Shorterin kanssa monipuolisia fuusiolevyjä tehneen Weather Report -yhtyeen. Kitaristi John McLaughlin perusti psykedeelissävyistä jazz-rockia levyttäneen The Mahavishnu Orchestran. Miles Davisin yhtyeestä jo aiemmin eronneet rumpali Tony Williams ja pianisti Herbie Hancock olivat myös keskeisiä nimiä fuusiossa. Hancock jatkoi ensin kokeellisen fuusion linjalla ja siirtyi myöhemmin jazz-funkkiin. Tony Williamsin levyt ovat vahvasti rock-vaikutteisia.
John Phillips (astronautti)
Astronautti
Phillips osallistuu myös 16. maaliskuuta 2009 laukaistulle ISS-avaruusasemalle suuntautuneelle STS-119 avaruussukkulalennolle tehtäväspesialistina.
Osmoottinen paine
Osmoottinen paine on paine, joka tarvitaan osmoosin estämiseen, kun puhdas liuotin kulkee puoliläpäisevän kalvon läpi.
Valkoposkihanhi
Valkoposkihanhi (Branta leucopsis) on pohjoisella pallonpuoliskolla elävä keskikokoinen hanhilaji. Se muuttaa Pohjoisen jäämeren pesimäalueiltaan talveksi Pohjanmeren alueelle. Valkoposkihanhi on kasvinsyöjä ja käyttää samaa pesimäpaikkaa vuosi toisensa jälkeen. Viime vuosikymmeninä laji on alkanut pesiä myös Itämeren alueella. Valkoposkihanhia on arvion mukaan noin 880 000 aikuista lintua ja kannan on arveltu jatkavan kasvuaan. Lajin uhanalaisuusluokitus on elinvoimainen.
Koko ja ulkonäkö
thumb|left|250px|Valkoposkihanhi lennossa. thumb|Keväisin ja syksyisin sadattuhannet valkoposkihanhet muuttavat Skandinavian läpi. thumb|Valkoposkihanhen poikanen. thumb|Lähikuva valkoposkihanhen päästä, jossa nähtävissä typäkkä olemus, pyöristynyt pää ja pienikokoinen nokka. thumb|Suomessa valkoposkihanhia on pelloilla varsin vähän verrattuna muihin maihin. Arktisten hanhien talvehtimisalueilla Länsi-Euroopassa saattaa yhdellä peltoaukealla olla kymmenien tuhansien yksilöiden parvia, ja myös Ruotsissa parvet ovat suurempia kuin Suomessa. Kuva lajin talvehtimisalueelta Alankomaista. Valkoposkihanhi on hyvin typäkkä keskikokoinen hanhi. Sen pituus on 58–70 senttimetriä, siipiväli 120–142 cm ja paino 1 500–3 000 grammaa. Keskipaino on 1 687 grammaa. Kaula on suhteellisen lyhyt ja voimakas, pää pyöristynyt ja nokka pienikokoinen. Rinta, kaula ja pää ovat mustat, mutta mustan alueen keskellä kurkun, korvanpeitinhöyhenten ja otsan kohdalla on yhtenäinen valkoinen alue. Valkoinen alue voi joskus olla myös kellertävä. Ohjas ja nokka ovat mustat. Sukupuolet ovat samannäköiset, mutta koiras on hieman naarasta suurempi.
Levinneisyys
Pohjois-Amerikassa laji on harvinainen harhailija ja useat havainnot viittaavat tarhakarkulaisiin. Havainnot painottuvat itärannikolle. Grönlannin linnut voivat ajoittain eksyä ja saavuttaa koilisen Pohjois-Amerikan.
Elinympäristö
Laji on hyvin seurallinen pesimäkauden ulkopuolella ja ruokailee tiheinä parvina talvehtimisaluiden rantaniityillä. Talvehtimisalueilla laji lepäilee vedessä tai hiekkasärkillä lähellä laidun- ja marskimaita, joilla se käy ruokailemassa.
Suojelu ja lainsäädäntö
BirdLife Suomen mukaan valkoposkihanhien määrän vähentämiseen Suomessa ei ole tarvetta, koska niiden aiheuttamia haittoja pystytään vähentämään ohjaamalla parvet pois ongelmakohteilta. Myöskään hanhien hätyyttäminen nurmikenttäalueilta ei ole järkevää, koska alueen tarjoama ruoka on hanhille elintärkeää ravintoa ja hätistetyt hanhet vain siirtyvät nurmialueelta toiselle.
Autobahn A8 (Sveitsi)
Reitti
A8 on osa kansallista valtatietä N8, joka alkaa Thuninjärven länsirannalta, kulkee Brienzjärven ja Brünigpassin kautta Vierwaldstätterseen rannalle, Luzernin eteläpuolelle. A8 saa erkaantuu Spiezissä moottoritiestä A6 ja liittyy Hergiswilissä moottoritiehen A2.
Roni Nuttunen
Nousu tähdeksi
Nuttunen voitti vuonna 2008 uransa kolmannen suomenmestaruuden. SM-kisojen alkusarjassa hän voitti A-lohkon, mutta finaalisarjassa Nuttunen sijoittui lohkonsa toiseksi. Pudotuspelien ensimmäisellä kierroksella Nuttunen pudotti Sami Hellströmin otteluvoitoin 4-0. Puolivälierissä Nuttunen jatkoi tappiotonta putkeaan, kun Ville Hietala kaatui luvuin 4-0. Välierissän Nuttunen kohtasi saman turnauksen finaalisarjan lohkovoittajan Konsta Jukan. Nuttunen eteni finaaleihin otteluvoitoin 4-2. SM-kilpailujen finaalissa Nuttunen kohtasi toistamiseen Ahti Lammen. Nuttunen päihitti Lammen luvuin 4-1.
Vuodet huipulla
Nuttunen pelasi vuoden 2019 maailmanmestaruuskilpailuissa avoimessa sarjassa ja Suomen maajoukkueessa. Nuttunen pääsi finaalisarjaan ja pudotuspeleihin, ja sijoittui lopulta sijalle 9. Suomen maajoukkue sijoittui neljänneksi hävittyään Ukrainalle pronssiottelun.
Lotta-Sofia Saahko
Tausta
Saahko vietti lapsuutensa Saksassa, Kiinassa ja Puolassa. Hän valmistui ylioppilaaksi Shanghain saksalaisesta koulusta keväällä 2011 ja Valkeakosken aikuislukiosta keväällä 2012. Hän aloitti viestinnän opiskelun Vaasan yliopistossa 2012 ja valmistui filosofian maisteriksi 2017. Samana vuonna hän valmistui graafiseksi suunnittelijaksi Lontoon Shillington Collegesta. Vuonna 2019 Saahko haki Lontoon East 15 Acting Schoolin (University of Essex) teatteritaiteen maisteriohjelmaan, jonne hänet valittiin yli 3000 hakijan joukosta.
Kirjallinen tuotanto
Marraskuussa 2020 Saahko julkaisi esikoiskirjansa Papan kanssa kahvilla (Tammi). Kirja ilmestyi 3. marraskuuta 2020 sekä painettuna kirjana että Lotta-Sofia Saahkon itsensä lukemana äänikirjana. Papan kanssa kahvilla -kirjaa myytiin ilmestymisvuotenaan 6 900 kappaletta, ja se oli vuoden 2020 19:nneksi myydyin kotimainen tietokirja. Teos voitti Suomen suuren äänikirjapalkinnon Storytel Awards-gaalassa kategoriassa tietokirjat ja elämäkerrat.
Fiat G.50
Jatkosota
Katso myös: Luettelo Lentolaivue 26:n ilmavoitoista ja sotatoimitappioista
Myrskylän kirkko
Uusi hautausmaa
Myrskylässä monissa hautakivissä on käytetty Myrskylä Red -nimistä punaista graniittia hautakiven materiaalina.
Liam Gallagher
Oasis
Vuonna 1991 Gallagherin koulutoveri Paul McGuigan pyysi Liamia laulajaksi perustamaansa The Rain -yhtyeeseen, jossa basisti McGuiganin ohella soittivat kitaristi Paul Arthurs sekä pian Liamin jälkeen yhtyeeseen liittynyt rumpali Tony McCarroll. Liam ja Paul Arthurs vastasivat yhtyeen kappaleiden kirjoittamisesta, ja Liamin ehdotuksesta yhtye vaihtoi nimekseen Oasis. Vuoden 1991 elokuussa Inspiral Carpetsin roudarina työskennellyt Noel Gallagher saapui Manchesterin Broadwalk-klubille seuraamaan Oasiksen esiintymistä, mutta ei ollut kovinkaan vaikuttunut näkemästään. Liam halusi alun perin Noelin ryhtyvän Oasiksen manageriksi, mutta Noel ilmoitti liittyvänsä yhtyeen kitaristiksi, jos saisi toimia yhtyeen musiikillisena johtajana ja lauluntekijänä. Muut suostuivat ehtoihin yksimielisesti. Noelin liittymisen myötä Oasis täydentyi viisihenkiseksi yhtyeeksi vuoden 1991 syksyllä.
Francis Lubbock
Lubbock jätti koulun 14-vuotiaana isänsä kuoltua ja aloitti työskentelyn rautakaupassa. Tämän jälkeen hän loi uraa liike-elämässä Etelä-Carolinassa ja sitten New Orleansissa. Hän jatkoi liiketoimia muutettuaan Texasiin vuonna 1836. Lubbock aloitti 1840-luvulla karjatilatoiminnan. Vuosina 1857–1859 hän toimi Texasin varakuvernöörinä ja vuosina 1861–1863 kuvernöörinä. Lubbock siirtyi kuvernöörikauden päätyttyä asepalvelukseen, ja unionin armeija piti häntä kahdeksan kuukauden ajan vangittuna Fort Delawaressa ennen armahtamista. Vuosina 1878–1891 Lubbock oli Texasin osavaltion varainhoitaja. Vuodesta 1891 kuolemaansa hän asui Austinissa. Hän oli kolmesti naimisissa.
Johann Kaspar Mertz
Johann Kaspar Mertz (17. elokuuta 1806 Pozsony – 14. lokakuuta 1856 Wien) oli unkarilainen säveltäjä ja kitaristi. Hän kiersi säännöllisesti Euroopassa ja saavutti esiintyjänä arvostusta. Hänen kitarateoksensa ovat pääasiassa transkriptioita ja sovituksia tunnetuista klassisista kappaleista, kuten kuudesta Franz Schubertin laulusta (1845). Hänen säveltämistään alkuperäisistä teoksista tunnetuin on Bardenklänge, vuonna 1847 julkaistu kokoelma, jossa on kuultavissa Robert Schumannin musiikin vaikutus.
Suomen pankkikriisi
Kriisin hoito ja pankkituki
Säästöpankkiryhmä tarvitsi mittavampaa tukea. Keväällä 1992 perustettiin Valtion vakuusrahasto pankkituen hallinnointia varten. Vuonna 1992 perustettiin myös Suomen Säästöpankki – SSP Oy, johon sulautui 43 vaikeuksissa olevaa säästöpankkia. Suomen Säästöpankin terveet osat myytiin lokakuussa 1993 muille pankeille. Ongelmaluottoja hoitamaan perustettiin 18. marraskuuta 1993 valtion omistama roskapankki, Omaisuudenhoitoyhtiö Arsenal.
Pankkikriisin jälkeen
left|thumb|250px|[[Suomen 1990-luvun alun lama|1990-luvun alun laman aikana Suomen valtiovarainministerinä toimi Iiro Viinanen.]] Ongelmaluottojen selvittely ja luottojen vakuuksina olleiden kiinteistöjen realisointi jatkui Arsenalissa vuosikausia. Arsenal työllisti 1990-luvun puolivälissä noin 700 henkilöä. Vuonna 2003 työ oli saatu siinä määrin päätökseen, että henkilöstöä oli enää kymmenen ja yhtiö voitiin asettaa selvitystilaan lopettamista varten.
Liikunnan terveysvaikutukset
Liikunnallisia toimintoja harrastavat elävät keskimäärin kaksi vuotta muita pidempään. Vuonna 2016 julkaistussa suomalaistutkimuksessa havaittiin kuitenkin, ettei liikunta pidennä elinikää ihmisellä eikä muillakaan eläimillä, vaan pitkäikäiset liikkuvat muita enemmän sen vuoksi, että heillä on geneettisistä syistä parempi fyysinen suorituskyky.
Kuolleisuus
Maratonharjoittelun kaltainen hyvin intensiivinen liikunta lisää sydämen eteisvärinän riskiä ja saattaa johtaa jopa äkkikuolemaan.
Syöpä
Kohtalaisella liikunnalla on todettu olevan syöpää ehkäisevää vaikutusta, mutta intensiivistä liikuntaa harrastavat kuolevat syöpään useammin kuin liikuntaa harrastamattomat. Vähintään seitsemän tuntia viikossa liikkuvien rintasyöpäriski on 25 prosenttia pienempi verrattuna vähiten liikkuviin. Liikunta ehkäisee myös kohdunrungon ja paksusuolen syöpää sekä vähentää riskiä sairastua muun muassa verenpainetautiin, sepelvaltimotautiin, aivohalvaukseen, metaboliseen oireyhtymää ja kakkostyypin diabetekseen.
Vammat ja loukkaantumiset
Liikunta vähentää todennäköisyyttä saada osteoporoosista johtuva luunmurtuma. Liikunta lisää kuitenkin muiden tapaturmien riskiä siten, että tuhatta harrastetuntia kohti sattuu lajista riippuen keskimäärin noin 0,7- 3 vammaan johtavaa tapaturmaa. Liikuntavammat ovatkin Suomen suurin vammoja aiheuttava tapaturmaluokka.
Antonio José Ramírez Salaverría
Ramírez Salaverría osallistui Vatikaanin toiseen kirkolliskokoukseen. Hän jäi eläkkeelle 7. toukokuuta 1994.
Epiteelikudos
Levyepiteeli
Yksinkertainen levyepiteeli on epiteeleistä ohuin, jonka vuoksi sitä esiintyy elimistön niissä osissa, joissa yhdisteiden kulkeutuminen epiteelin läpi tulee olla nopeaa. Tästä esimerkkinä mainittakoon keuhkorakkulan pinta. Levyepiteeliä esiintyy lisäksi paikoissa, joissa tarvitaan sileää pintaa vähentämään kitkaa, esimerkiksi keuhko- ja sydänpussissa.
Kerrostunut levyepiteeli on epiteeleistä paksuinta ja kestävintä. Sitä esiintyy ihon uloimmassa kerroksessa ja märehtijöiden etumahassa eli pötsissä, verkkomahassa ja satakerrassa.
Levyepteelin solut voivat olla keratinisoituneita tai keratinisoitumattomia. Keratinisaatio tekee levyepiteelisoluista vettä hylkiviä ja kerrostunutta keratinisoitunutta levyepiteeliä onkin ihossa. Keratinisoitumattoman levyepiteelin pinta on usein kosteaa kuten suun limakalvoilla.
Pistekulmumittari
Levinneisyys ja lentoaika
Pistekulmumittaria tavataan Portugalista Euroopan poikki Turkkiin, Kaukasiaan ja Altaille ulottuvalla alueella. Suomessa pistekulmumittari on Ahvenanmaan, lounaissaariston ja -rannikon sekä Uudenmaan rannikkoseudun erikoisuus, jota ei tavata sisämaassa. Perhonen lentää kesäkuun lopulta elokuun alkuun.
Ravintokasvi
Toukka syö erilaisten matalien kasvien kuihtuneita lehtiä sekä puiden kariketta. Ehkä myös sammalia.
Arthur Balfour
Balfour seurasi vuonna 1902 pääministerinä setäänsä Lordi Salisburyä, joka oli myös hänen poliittinen oppi-isänsä. Pääministerikausi jäi kuitenkin lyhyeksi, sillä kabinetti hajosi erimielisyyteen vapaakaupasta. Balfourilla oli erimielisyyksiä myös kuninkaan kanssa. Hän jatkoi kuitenkin puoluejohtajana oppositiosta käsin. Ensimmäisen maailmansodan aikana hän nousi ulkoministeriksi. Tässä asemassa hän antoi 2. marraskuuta 1917 Balfourin julistuksen, jonka mukaan Britannian hallitus tukee sionistien pyrkimystä oman juutalaisvaltion perustamiseksi Palestiinaan.
4H-järjestö Suomessa
4H-yritykset
4H-yrityksen voi perustaa yksin tai yritysryhmänä muiden 4H-yrittäjien kanssa. 4H-yritysten joukossa on esimerkiksi kahviloita, kioskeja ja verkkokauppoja. Nuoret ovat myös järjestäneet kokkauskursseja leikanneet nurmikoita ja siivonneet.
Jalo kahdeksanosainen polku
Śīla · Sīla · Moraali (eettinen toiminta)
3. Samyag-vāc · Sammā-vācā — Oikea puhe
5. Samyag-ājīva · Sammā-ājīva Oikea elinkeino
”Ja mitä, munkit, on oikea elinkeino? On tapaus, jossa jalojen opettama, hylättyään epärehellisen elinkeinonsa jatkaa elämäänsä oikeaa elinkeinoa harjoittaen: tätä, munkit, kutsutaan oikeaksi elinkeinoksi.”
Luettelo Happy Tree Friends -televisiosarjan DVD-julkaisuista
Happy Tree Friends: Overkill Box set
Ensimmäinen Happy Tree Friends dvd paketti, joka sisältää kaikki ensimmäiset HTF dvd levyt. (4.9.2005) Tämä dvd on julkaistu myös Suomessa. Ikäraja K18 Sisältää:
Tv Jaksot."Volume 1"
Ensimmäinen Happy Tree Friends dvd, joka sisältää tv:ssä esitettyjä jaksoja. (5.12.2006) Jaksot:
Tv Jaksot: Box set
Sisältää kaikki tv jaksot.(8.1.2008)
Bertold Hummel
Hummelin tärkeimpiin teoksiin kuuluvat kolmas sinfonia (Jeremia, op. 100), Visionen orkesterille sekä lyömäsoitinkonsertto. Hänen tuotantoonsa kuuluu yli kaksisataa eri musiikinlajin teosta. Hän sai useita palkintoja, kuten Stuttgartin sävellyspalkinnon (1960), Düsseldorfin Robert Schumann -palkinnon (1961) ja Würzburgin Kulturpreisin (1988). Vuonna 1985 piispa Paul-Werner Scheele myönsi Hummelille Bruno-mitalin ansioista kirkkomusiikissa. Vuonna 1995 Hummel sai Allgemeine Cäcilien-Verbandin Orlando di Lasso -mitalin ja vuonna 1998 Saksan katolilaisten Kulturpreisin.
Sinisorsa
Valkoinen sorsa
Albiinosorsia ja valkoisia sorsia esiintyy luonnossa melko vähän, koska niiltä puuttuu suojaväri, minkä vuoksi petoeläimet havaitsevat ne helposti.
Suomessa valkoisia sorsia on tavattu luonnossa satunnaisesti 1970-luvulta lähtien. Valkoisia sorsia on nähty esimerkiksi 2008–2009 Lahdessa Pikku-Vesijärvellä. Kiteellä 2008 tavattu valkoinen sorsa on ollut mutatoitunut sorsa, koska sillä oli ruskeita pyrstösulkia.
Ilmastonmuutoksen hillitseminen
Ilmastonmuutosta pyritään hillitsemään yleensä kasvihuonekaasupäästöjä vähentämällä sekä säilyttämällä ja lisäämällä kasvihuonekaasunieluja kuten metsiä ja kasvillisuutta. Ilmastonmuutoksen hillitseminen on periaatteessa mahdollista myös ilmastonmuokkauksen menetelmin, esimerkiksi vaikuttamalla maapallon albedoon tai poistamalla kasvihuonekaasuja ilmakehästä. Näitä keinoja ei suosita niiden epävarmuuden ja/tai kalleuden vuoksi.
Sinisorsa
Levinneisyys
Sinisorsa on suurimmaksi osaksi paikkalintu, mutta osa linnuista muuttaa. Suurin osa Suomen sinisorsista muuttaa talveksi Etelä-Skandinaviaan ja Länsi-Eurooppaan, mutta osa talvehtii Suomen ulkosaaristossa ja sulapaikoissa. Muuttavat linnut saapuvat Suomeen maaliskuun alusta lähtien. Talvehtivat sinisorsat kestävät pakkasia yllättävän hyvin tiiviin höyhenistönsä ja ilmaa pidättävän, paksun untuvakerroksensa ansiosta. Pakkasessa hangella maatessaan ne piilottavat nokkansa jalkojen höyhenien sekaan ja välttävät lentämistä viimeiseen asti. Tarpeen tullen ne pystyvät paastoamaan pitkään, leudolla säällä yli kaksi viikkoa. Suomessa talvehtivien sinisorsien talvikuolleisuus on selvästi pienempi kuin muuttavien yksilöiden.
Ravinto
Sinisorsa kuuluu puolisukeltajiin, eli se syö vedestä niin, että ruokaa etsiessään sen ruumiin takaosa jää pinnalle. Se on kaikkiruokainen ja sen ravinto koostuu erityisesti kasvimateriaalista kuten eri kosteikkokasvien siemenistä, varsista, juurista ja terhoista sekä hyönteisistä, nilviäisistä, nuijapäistä, sammakoista ja pienistä kaloista. Pienet sorsat syövät pääasiassa vesihyönteisiä. Talvisin sinisorsien luontainen ravinto on niukassa, mutta ihmisten ei tulisi ruokkia sorsia muuten kuin hätätapauksissa. Lintujen ruokkiminen opettaa sinisorsat jäämään asutuskeskuksiin talveksi ja häiritsee siten niiden luontaista liikkumista eteläisemmille sulapaikoille. Ruokinta lisää myös lintujen tautiriskiä sekä kaupunkialueiden tuholaisongelmia. Sinisorsalle soveltuvaksi ruuaksi on esitetty kauranjyviä, kuorittuja auringonkukan siemeniä tai suurimmillaan sokeripalan kokoisia kauraleivän murusia. Suuret leivän palat voivat aiheuttaa tukehtumisvaaran, eikä ruisleipää tulisi syöttää sen sisältämän suolan takia. Pullaa ei pidä syöttää liiallisen sokerin ja huonon ravintoarvon vuoksi. Sinisorsien ruokintaa tulisi välttää kesäisin täysin, sillä sorsien kesyyntymisen lisäksi yksipuolinen ja vääränlainen ravinto voi aiheuttaa vesilintujen poikasille parantumattomia kehityshäiriöitä siipien luustoon, mikä estää näiden yksilöiden lentämisen.
Ilmastonmuutoksen hillitseminen
Monacon julistus
Maailman 150 johtavaa merentutkijaa ovat huolissaan ilmastonmuutoksen vaikutuksista merivesiin. Tutkijat vetosivat päättäjiin 30.1.2009 "Monacon julistuksessaan" hiilidioksidipäästöjen rajoittamiseksi. Nykyiset päästöt vaikuttavat dramaattiset kalakantoihin jo muutamassa vuosikymmenessä. Se vähentäisi olennaisesti merten biodiversiteettiä ja heikentäisi miljoonien ihmisten ravinnonsaantia.
Suomenputkikas
Suomenputkikas (Dahlica fennicella) on pieni, pussikkaiden heimoon kuuluva, perhoslaji. Joissakin lähteissä siitä käytetään myös nimeä suomenpussikas.
Levinneisyys ja lentoaika
Koska naaraat ovat monien muiden pussikaslajien tapaan siivettömiä, suomenputkikas ei lennä, mutta aikuisia perhosia voi tavata keväällä ennen lehtien puhkeamista.
Oikeussubjekti
Oikeushenkilö
Oikeushenkilö eli juridinen henkilö on henkilöiden tai pääomien yhteenliittymä. Oikeushenkilö on oikeuskelpoinen, oikeustoimikelpoinen ja itsenäinen eli oikeushenkilöllä voi olla oikeuksia ja velvollisuuksia.
Oikeushenkilön oikeuskelpoisuuden alkuhetki riippuu oikeushenkilön tyypistä. Esimerkiksi avoin yhtiö on oikeuskelpoinen heti, kun se on perustettu, mutta osakeyhtiö vasta tultuaan rekisteröidyksi. Oikeushenkilön käytännön toiminta voi lakata, vaikka se oikeushenkilönä yhä onkin olemassa. Sillä on tällöin yhä jäljellä oikeuskelpoisuus ja oikeudellinen toimintakyky, koska ne päättyvät vasta, kun oikeushenkilö puretaan oikeudellisesti. Oikeushenkilön toiminnan lakkaaminen ei siten poista rangaistusvastuuta, vaikka se voi vaikuttaa yhteisösakon suuruuteen. Käytännössä esiintyviä yhteisöjä, jotka eivät ole oikeushenkilöitä, ovat rekisteröimättömät yhdistykset, epäitsenäiset rahastot tai säätiöt ja verotusyhtymät. Epäitsenäisiä rahastoja ovat esimerkiksi lahjoitus- ja testamenttirahastot. Tällaiset muodosteet jäävät rangaistusvastuun ulkopuolelle.